
          REPUBLIKA HRVATSKA
TRGOVAČKI SUD U ZAGREBU
STALNA SLUŽBA U KARLOVCU
Karlovac, Trg hrvatskih branitelja 1/II

REPUBLIKA HRVATSKA
R J E Š E N J E

Trgovački sud u Zagrebu, Stalna služba u Karlovcu, po stečajnom sucu Vesni Fundurulić Perišin,  kao sucu pojedincu, postupajući po prijedlogu Financijske agencije, u stečajnom postupku nad dužnikom PRODUKT d.o.o., Zagreb,  Vrbanićeva 50, OIB: 93205471623, zastupan po punomoćnicima iz Zajedničkog odvjetničkog ureda Josip Janković, Mate Burazin, Dario Banić i Tomislav Horački, iz Karlovca, A. Vraniczanya 5/1, 9. veljače 2018., 

r i j e š i o    j e

Obustavlja se stečajni postupak nad dužnikom PRODUKT d.o.o., Zagreb,  Vrbanićeva 50, OIB: 93205471623.

Obrazloženje

Financijska agencija je 15. ožujka 2017., podnijela prijedlog za otvaranje stečajnog postupka nad dužnikom PRODUKT d.o.o., Zagreb,  Vrbanićeva 50, OIB: 93205471623, temeljem odredbe čl. 110. st. 1. Stečajnog zakona ("Narodne novine" broj 71/15).

Dužnik je, a nakon održanog ročišta, dostavio 9. veljače 2018. Potvrdu o blokadi računa i novčanih sredstava ovršenika iz koje proizlazi da na dan izdavanja potvrde 8. veljače 2018. račun dužnika nije blokiran.

Slijedom navedenog, sud je izveo zaključak kako dužnik u Očevidniku redoslijeda osnova za plaćanje koji vodi Financijska agencija nema evidentiranih neizvršenih osnova za plaćanje u razdoblju dužem od 60 dana koje je trebalo, na temelju valjanih osnova za plaćanje, bez daljnjeg pristanka dužnika naplatiti s bilo kojeg od njegovih računa.

Kako je dužnik postao sposoban za plaćanje te predlagatelj nije učinio vjerojatnim postojanje kojeg drugog stečajnog razloga, sud je na temelju odredbe čl. 128. st. 9. Stečajnog zakona, riješio kao u izreci.	 
		 	
U Karlovcu 9. veljače 2018.
SUDAC:
Vesna Fundurulić Perišin, v.r.

Za točnost otpravka-
Ovlašteni službenik:
Žana Livaja






POUKA O PRAVNOM LIJEKU: 
	Protiv ovog rješenja, nezadovoljna stranka može uložiti žalbu Visokom trgovačkom sudu Republike Hrvatske u roku od 8 dana po primitku rješenja, a ulaže se putem ovog Suda u 2 primjerka za Sud i po 1 za svaku protivnu stranku. 

